102 



SPIDSAND fAnas acnta). Kommer af og til om Foraaret 

 paa kortvarigt Besøg i Inddæmningen hen i April, men oftest 

 kun et enkelt Par. I 1912 saas den ude i Fjorden 8 Marts; 

 efter en stræng Frostperiode var Isen brudt op, og ude ved 

 Randen af et Drivisbælte laa blandt en Del andre Fugle 2 Spids- 

 ænder. I September er den en enkelt Gang set i Fjorden. 



GRAAAND ("Anas /^oscas). Blandt Andefuglene er den ubetinget 

 den talrigste som Ynglefugl og er den eneste af Svømmeænderne, 

 der ses om Vinteren, paa hvilken Tid den optræder i Mængde. 

 I Inddæmningen findes den i Aarets første Maaneder i stort 

 Tal; er her ingen Is, kan Antallet gaa op til flere Hundrede, der 

 oftest holder sig i nogle Flokke, om Dagen liggende inde mellem 

 Rørene. Selv om Inddæmningen er tillagt og har været det 

 længe, saa der slet intet aabent Vand er, holder der sig dog 

 Flokke herinde, men i mindre Tal. Til hen i Marts holder 

 Flokkene sig ret uforandret; sidst i Marts og først i April tager 

 Tallet betydeligt af, hurtigere hvis Vejret er mildt, langsommere, 

 hvis det er koldt. Hen i April ser man dem saa i mindre Tal, 

 ofte parvis; i Maj ses kun lidt til Hunnerne, medens Andrikerne 

 træffes i mindre Flokke, oftest paa henimod en Snes; dog har 

 jeg ogsaa set et halvhundrede sammen, hvoraf vistnok en Del 

 er Fugle, hvis Hunner ruger andetsteds, og som slaar sig sam- 

 men med Andrikerne fra Inddæmningen. Efter alt, hvad jeg i 

 Aarenes Løb har set, skønner jeg, at der i Inddæmningen og 

 dens nærmeste Omgivelser yngler omkring en Snes Par. I Ind- 

 dæmningen ruger de — ligesom de øvrige Ænder — oppe paa 

 den græsklædte høje Tørvebund »Digerne«, og det er i Maj ikke 

 svært at finde Reder her. Men iøvrigt findes Rederne ogsaa 

 andre Steder, inde i Skoven og omkring paa Markerne. I Juni 

 og Juli kan man rundtom i Inddæmningen træfTe Ænder med 

 Ællinger i meget forskellige Stadier. Naar Andejagten begynder, 

 16 Juli, falder der altid en Del; gennemsnitlig skydes der i 

 Juli og August 150 eller noget mere i Inddæmningen. De ud- 

 voksne Ællinger forlader iøvrigt hurtigt Inddæmningen og søger 

 til Stranden, maaske for allerede tidlig paa Aaret at drage bort. 

 I September — Oktober kommer der atter nogle Graaænder ind 

 i Inddæmningen, og Tallet stiger i November, saa at der 

 paa denne Tid ligesom i Aarets første Maaneder kan ses i 

 hundredevis. 



